**Okresný úrad Senica – odbor starostlivosti o životné prostredie**

**Čáčovská cesta – znečisťovanie ovzdušia**

Riešenie podnetu - odpoveď

Obyvatelia Senice – miestnej časti Čáčov upozornili mesto Senica na neuveriteľný zápach spôsobený vypúšťaním exkrementov od ošípaných v obedných hodinách a skorých ranných hodinách z veľkochov ošípaných Jablonica. Vzduch bol totálne nedýchateľný a nebolo možné vetrať. K uvedenému uvádzame nasledovné:

Prevádzkovateľom zdroja znečisťovania ovzdušia Veľkochov hospodárskych zvierat – ošípaných, je spoločnosť Agrovýkrm, a.s., Jablonická cesta, 905 01 Senica. Uvedený zdroj znečisťovania ovzdušia sa podľa Vyhl. MŽP SR č. 410/2012 Z.z., ktorou sa vykonávajú niektoré ustanovenia zákona o ovzduší radí do kategórie veľkých zdrojov znečisťovania ovzdušia. Z tohto dôvodu uvedená prevádzka spadá pod zákon č. zák. č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov teda príslušným orgánom na uvedenú prevádzku je Slovenská inšpekcia životného prostredia Bratislava.

V prípade, že hnojovica opúšťa areál podniku a je odvážaná fekálnymi vozidlami, tieto vozidlá už nie sú súčasťou veľkého zdroja znečisťovania ovzdušia – Veľkochov hospodárskych zvierat – ošípané. Samotné fekálne vozidlo, resp. zapracovávanie hnojovice na polia sa už radia podľa § 3 odst. 2 písm. c) zák. č. 137/2010 Z.z. o ovzduší medzi malé zdroje znečisťovania ovzdušia a to i plochy, na ktorých sa vykonávajú práce, ktoré môžu spôsobovať znečisťovanie ovzdušia resp. činnosť znečisťujúca ovzdušie.

**Štátnu správu týkajúcu sa malých zdrojov vykonáva podľa zák. o ovzduší príslušná obec.**

Uvedený problém už viac krát riešilo Mesto Senica a minulý rok zvolalo stretnutie so zástupcami agropodnikov z okolia mesta ako aj nášho úradu.

Poľnohospodárske podniky prijali opatrenia na obmedzenie emisií amoniaku pri aplikácií hnojovice. Hnojovica je aplikovaná do pôdy injektážou a následne zapracovaná zahrnutím, čím nedochádza k stratám živín a riziko nežiaduceho zápachu je znížené na minimum. Poľnohospodárske podniky povinné informovať mesto o aplikácii hnojovice na polia v blízkom okolí mesta Senica.

uvedené vám dávame na vedomie

19.9.2020

OU Senica odb. SOŽP